BE8 บวก 6% นลท.เข้าเก็งงบ Q2 นิวไฮ โต 23% โบรกเคาะเป้า 70 บ.
BE8 บวก 6% นลท.เข้าเก็งงบ Q2 นิวไฮ โต 23% แตะ 27 ลบ. จากธุรกิจที่เติบโตอย่างต่อเนื่อง โบรกคาดปีนี้กำไร 135 ลบ. เคาะเป้า 70 บ.
BE8 บวก 6% นลท.เข้าเก็งงบ Q2 นิวไฮ โต 23% แตะ 27 ลบ. จากธุรกิจที่เติบโตอย่างต่อเนื่อง โบรกคาดปีนี้กำไร 135 ลบ. เคาะเป้า 70 บ.
8 มิ.ย. 2565

ผู้สื่อข่าวรายงานว่าวันนี้ (8 มิ.ย.2565) ราคาหุ้นบริษัท เบริล 8 พลัส จำกัด (มหาชน) หรือ BE8 ณ เวลา 14:41 น. อยู่ที่ระดับ 53.25 บาท เพิ่มขึ้น 3 บาท หรือ 5.97% โดยทำจุดสูงสุดที่ 53.50 บาท และทำจุดต่ำสุดที่ 50.75 บาท ด้วยมูลค่าการซื้อขาย 201.09 ล้านบาท

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (30 พ.ค.2565) ว่า ระยะสั้นคาดกำไรไตรมาส 2/2565 อยู่ที่ 27 ล้านบาท เพิ่มขึ้น 23% จากงวดเดียวกันของปีก่อน และเพิ่มขึ้น 14% จากไตรมาสก่อน เป็น new high ต่อเนื่องจากธุรกิจที่เติบโตอย่างต่อเนื่อง และคาดกำไรปี 2565 เติบโตเพิ่มขึ้น 64% จากงวดเดียวกันของปีก่อน อยู่ที่ 135 ล้านบาท และเติบโตสูงเฉลี่ย 63% ต่อปีในช่วง 3 ปีข้างหน้า จาก 1) การควบรวม X10 ที่เพิ่มรายได้เป็นเท่าตัว 2) ธุรกิจหลักที่เติบโตอย่างต่อเนื่องตามความต้องการด้าน Digital transformation ในตลาด 3) การรุกตลาดภาครัฐที่ยังมีโอกาสมหาศาล 4) การทำ JV, M&amp;A แนะนำราคาเป้าหมาย 70 บาท